
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«04» красавіка 2023 г.
	         № 46   
	   г. Масква 




Аб адзіным рэестры выдадзеных сертыфікатаў адпаведнасці 
і зарэгістраваных дэкларацый аб адпаведнасці

У адпаведнасці з абзацам дзявятым пункта 5 Пратакола аб тэхнічным рэгуляванні ў рамках Еўразійскага эканамічнага саюза (дадатак № 9 да Дагавора аб Еўразійскім эканамічным саюзе ад 29 мая 2014 года), пунктам 30 Пратакола аб інфармацыйна-камунікацыйных тэхналогіях і інфармацыйным узаемадзеянні ў рамках Еўразійскага эканамічнага саюза (дадатак № 3 да ўказанага Дагавора) і пунктам 6 дадатку № 2 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Калегія Еўразійскай эканамічнай камісіі вырашыла:
1. Унесці ў Рашэнне Калегіі Еўразійскай эканамічнай камісіі 
ад 26 верасня 2017 г. № 127 «Аб Парадку фарміравання і вядзення адзінага рэестра выдадзеных сертыфікатаў адпаведнасці і зарэгістраваных дэкларацый аб адпаведнасці» змяненні згодна з дадаткам.
2. Еўразійскай эканамічнай камісіі сумесна з дзяржавамі – членамі Еўразійскага эканамічнага саюза (далей адпаведна – дзяржавы-члены, Саюз) забяспечыць унясенне неабходных для рэалізацыі гэтага Рашэння змяненняў у Рашэнне Калегіі Еўразійскай эканамічнай камісіі ад 10 мая 2016 г. № 39 «Аб тэхналагічных дакументах, якія рэгламентуюць інфармацыйнае ўзаемадзеянне пры рэалізацыі сродкамі інтэграванай інфармацыйнай сістэмы знешняга і ўзаемнага гандлю агульнага працэсу «Фарміраванне і вядзенне адзіных рэестраў выдадзеных або прынятых дакументаў аб ацэнцы адпаведнасці патрабаванням тэхнічных рэгламентаў Еўразійскага эканамічнага саюза (тэхнічных рэгламентаў Мытнага саюза)» у частцы, якая датычыцца адзінага рэестра выдадзеных сертыфікатаў адпаведнасці і зарэгістраваных дэкларацый аб адпаведнасці», у тым ліку тых, якія датычацца ўстанаўлення абмежаванняў магчымасці прадаўжэння тэрміну дзеяння сертыфікатаў адпаведнасці і дэкларацый аб адпаведнасці патрабаванням тэхнічных рэгламентаў Саюза.
3. Устанавіць, што ў дадатак да звестак, указаных у пунктах 10–13 Парадку фарміравання і вядзення адзінага рэестра выдадзеных сертыфікатаў адпаведнасці і зарэгістраваных дэкларацый аб адпаведнасці, зацверджанага Рашэннем Калегіі Еўразійскай эканамічнай камісіі ад 26 верасня 2017 г. № 127, у выпадку, калі гэта ўстаноўлена заканадаўствам дзяржавы-члена, на тэрыторыі якой выдадзены або зарэгістраваны дакумент аб ацэнцы адпаведнасці, у нацыянальную частку адзінага рэестра выдадзеных сертыфікатаў адпаведнасці і зарэгістраваных дэкларацый аб адпаведнасці могуць уносіцца наступныя звесткі, якія не прадстаўляюцца ў Еўразійскую эканамічную камісію:
лічбавы ідэнтыфікатар месца ажыццяўлення дзейнасці па вытворчасці прадукцыі, вырабленай за межамі тэрыторый дзяржаў-членаў (GLN (Global Location Number, глабальны нумар размяшчэння) або іншы ідэнтыфікатар); 
GTIN (Global Trade Item Number, глабальны ідэнтыфікацыйны нумар гандлёвай адзінкі);
рэгістрацыйны нумар мытнай дэкларацыі або іншага дакумента, які афармляецца пры мытным дэклараванні, у дачыненні да прадукцыі, увезенай на мытную тэрыторыю Саюза ў якасці ўзораў (проб) для мэт пацвярджэння адпаведнасці, або іншая інфармацыя, якая датычыцца адбору або ўвозу ўзораў (проб);
звесткі аб правядзенні перыядычнай ацэнкі сертыфікаванай прадукцыі (у выпадку, калі тэхнічным рэгламентам Саюза (тэхнічнымі рэгламентамі Саюза) або дакументамі, указанымі ў адзіным пераліку прадукцыі, падлеглай абавязковаму пацвярджэнню адпаведнасці з выдачай сертыфікатаў адпаведнасці і дэкларацый аб адпаведнасці па адзінай форме, зацверджанай Рашэннем Камісіі Мытнага саюза 
ад 7 красавіка 2011 г. № 620, і схемай сертыфікацыі прадугледжана правядзенне такой ацэнкі) з указаннем перыядычнасці і тэрмінаў яе правядзення (інфармацыі аб змяненні тэрмінаў правядзення), рэквізітаў дакументаў, якія пацвярджаюць правядзенне перыядычнай ацэнкі сертыфікаванай прадукцыі (уносяцца органамі па сертыфікацыі, якія ажыццяўляюць гэтую ацэнку);
звесткі аб зарэгістраванай заяўцы на правядзенне работ па сертыфікацыі прадукцыі з указаннем звестак аб заяўніку, даце рэгістрацыі заяўкі, найменні прадукцыі, групе (відзе) прадукцыі, вытворцу прадукцыі (з прыкладаннем электроннай копіі заяўкі і дакументаў, якія да яе прыкладаюцца, у адпаведнасці са схемамі ацэнкі адпаведнасці); 
звесткі аб заключэнні заяўнікам з іншым акрэдытаваным органам па сертыфікацыі дагавора аб перадачы сертыфіката адпаведнасці, выдадзенага на серыйную прадукцыю, у тым ліку аб перадачы функцыі па выкананні перыядычнага кантролю ў дачыненні да сертыфікаванай прадукцыі (з прыкладаннем электроннай копіі дагавора). 
Палажэнні гэтага пункта дзейнічаюць на працягу 24 месяцаў з даты ўступлення гэтага Рашэння ў сілу. 
4. Упаўнаважаным органам дзяржаў-членаў:
а) пры прымяненні пункта 3 гэтага Рашэння забяспечыць выкананне ў дачыненні да заяўнікаў прынцыпу, устаноўленага падпунктам 8 пункта 1 артыкула 51 Дагавора аб Еўразійскім эканамічным саюзе ад 29 мая 2014 года;
б) на працягу 24 месяцаў з даты ўступлення гэтага Рашэння ў сілу ажыццяўляць маніторынг правапрымяняльнай практыкі выканання палажэнняў пункта 3 гэтага Рашэння на прадмет узнікнення перашкод для свабоднага руху тавараў на ўнутраным рынку Саюза і ў выпадку ўзнікнення такіх перашкод забяспечыць прадстаўленне ў Еўразійскую эканамічную камісію адпаведнай інфармацыі. 
5. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, за выключэннем абзацаў дваццатага і дваццаць першага падпункта «а» пункта 3 змяненняў (дадатак да гэтага Рашэння), якія ўступаюць у сілу з даты ўвядзення ў дзеянне неабходнай для іх рэалізацыі новай версіі агульнага працэсу «Фарміраванне і вядзенне адзіных рэестраў выдадзеных або прынятых дакументаў аб ацэнцы адпаведнасці патрабаванням тэхнічных рэгламентаў Еўразійскага эканамічнага саюза» ў частцы, якая датычыцца адзінага рэестра выдадзеных сертыфікатаў адпаведнасці і зарэгістраваных дэкларацый аб адпаведнасці.


	Старшыня Калегіі
Еўразійскай эканамічнай камісіі
	
М. Мясніковіч

	ДАДАТАК 
да Рашэння Калегіі
Еўразійскай эканамічнай камісіі
ад 4 красавіка 2023 г. № 46




ЗМЯНЕННІ,
якія ўносяцца ў Рашэнне Калегіі Еўразійскай эканамічнай 
камісіі ад 26 верасня 2017 г. № 127

1. У прэамбуле словы «абзацам дзявятым пункта 5» замяніць словамі «пунктам 5».   
2. Пункт 4 выкласці ў наступнай рэдакцыі: 
«4. Да даты ўвядзення ў дзеянне неабходнай для рэалізацыі Рашэння Калегіі Еўразійскай эканамічнай камісіі ад 4 красавіка 2023 г. № 46 «Аб адзіным рэестры выдадзеных сертыфікатаў адпаведнасці і зарэгістраваных дэкларацый аб адпаведнасці» новай версіі агульнага працэсу «Фарміраванне і вядзенне адзіных рэестраў выдадзеных або прынятых дакументаў аб ацэнцы адпаведнасці патрабаванням тэхнічных рэгламентаў Еўразійскага эканамічнага саюза (тэхнічных рэгламентаў Мытнага саюза)» у частцы, якая датычыцца адзінага рэестра выдадзеных сертыфікатаў адпаведнасці і зарэгістраваных дэкларацый аб адпаведнасці, звесткі аб дакументах аб ацэнцы адпаведнасці прадастаўляюцца з нацыянальных частак адзінага рэестра выдадзеных сертыфікатаў адпаведнасці і зарэгістраваных дэкларацый аб адпаведнасці, датай пачатку дзеяння ўказаных дакументаў з’яўляецца дата іх рэгістрацыі ў адпаведнай нацыянальнай частцы гэтага адзінага рэестра.».
3. У Парадку фарміравання і вядзення адзінага рэестра выдадзеных сертыфікатаў адпаведнасці і зарэгістраваных дэкларацый аб адпаведнасці, зацверджаным указаным Рашэннем: 
а) у пункце 10:
у падпункце «а» словы «робіцца запіс «не ўстаноўлены»),» замяніць словамі «запіс не робіцца), а таксама»; 
падпункт «г» пасля слоў «рэгістрацыйны нумар» дапоўніць словамі «(унікальны нумар запісу аб акрэдытацыі)»; 
падпункт «е» дапоўніць словамі «, які падпісаў сертыфікат адпаведнасці, у тым ліку аформлены на папяровым носьбіце»; 
у падпункце «к»:
абзац другі дапоўніць словамі «(унікальнага нумара запісу аб акрэдытацыі)»;
абзац трэці дапоўніць словамі «з указаннем нумара, даты, наймення органа па сертыфікацыі, рэгістрацыйнага нумара атэстата акрэдытацыі (унікальнага нумара запісу аб акрэдытацыі), а таксама прозвішча, імені, імені па бацьку (пры наяўнасці) эксперта (эксперта-аўдытара), які яго падпісаў»; 
абзацы чацвёрты – шосты дапоўніць словамі «(унікальнага нумара запісу аб акрэдытацыі)»;
абзац сёмы дапоўніць словамі «(пры наяўнасці)»; 
падпункт «м» выкласці ў наступнай рэдакцыі: 
«м) звесткі, прадстаўленыя ў сертыфікаце адпаведнасці ў якасці дадатковай інфармацыі:
абазначэнне і найменне стандарту (стандартаў), уключанага ў пералік міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту (тэхнічных рэгламентаў), або абазначэнне раздзелаў (пунктаў, падпунктаў), абазначэнне і найменне такога стандарту (стандартаў), калі выкананне патрабаванняў тэхнічнага рэгламенту (тэхнічных рэгламентаў) можа быць забяспечана прымяненнем асобных раздзелаў (пунктаў, падпунктаў) гэтага стандарту (стандартаў), а не стандарту (стандартаў) у цэлым (у выпадку іх прымянення);
абазначэнні і найменні іншых стандартаў і дакументаў (у выпадку іх прымянення);
умовы і тэрмін захоўвання прадукцыі (у выпадках, прадугледжаных тэхнічнымі рэгламентамі);
тэрмін службы (годнасці) і (або) рэсурс прадукцыі (у выпадках, прадугледжаных тэхнічнымі рэгламентамі);
рэгістрацыйны нумар і дата рэгістрацыі сертыфіката адпаведнасці, падлеглага замене, з унясеннем запісу «выдадзены ўзамен» (у выпадку замены сертыфіката адпаведнасці); 
інфармацыя аб распаўсюджванні сертыфіката адпаведнасці на прадукцыю, што выпускаецца серыйна, вырабленую з даты вырабу адабраных узораў (проб) прадукцыі, якія прайшлі даследаванні (выпрабаванні) і вымярэнні, з указаннем звестак аб даце вырабу такіх узораў (проб) прадукцыі (пры наяўнасці); 
звесткі аб дагаворы з вытворцам (у тым ліку з замежным вытворцам), які прадугледжвае забеспячэнне адпаведнасці прадукцыі, якая пастаўляецца на мытную тэрыторыю Саюза, патрабаванням тэхнічнага рэгламенту (тэхнічных рэгламентаў) і адказнасць за неадпаведнасць такой прадукцыі ўказаным патрабаванням (для ўпаўнаважаных вытворцамі асоб);
іншая інфармацыя (пры наяўнасці);»;
дапоўніць падпунктам «п» наступнага зместу:
«п) нумар бланка выдадзенага дубліката сертыфіката адпаведнасці і дата яго выдачы (у выпадку выдачы дубліката сертыфіката адпаведнасці).»;
б) у пункце 11:
у падпункце «а» словы «робіцца запіс «не ўстаноўлены»)» замяніць словамі «запіс не робіцца)»;
у абзацы шостым падпункта «д» словы «найменне і абазначэнне» замяніць словамі «абазначэнне і найменне»;
у падпункце «ж»:
абзац другі пасля слова «акрэдытацыі» дапоўніць словамі «(унікальнага нумара запісу аб акрэдытацыі)»;
абзац трэці дапоўніць словамі «(унікальнага нумара запісу аб акрэдытацыі)»;
абзац чацвёрты дапоўніць словамі «(пры наяўнасці)»;
падпункт «і» выкласці ў наступнай рэдакцыі: 
«і) звесткі, прадстаўленыя ў дэкларацыі аб адпаведнасці ў якасці дадатковай інфармацыі:
абазначэнне і найменне стандарту (стандартаў), уключанага ў пералік міжнародных і рэгіянальных (міждзяржаўных) стандартаў, а ў выпадку іх адсутнасці – нацыянальных (дзяржаўных) стандартаў, у выніку прымянення якіх на добраахвотнай аснове забяспечваецца выкананне патрабаванняў тэхнічнага рэгламенту (тэхнічных рэгламентаў), або абазначэнне раздзелаў (пунктаў, падпунктаў), абазначэнне і найменне такога стандарту (стандартаў), калі выкананне патрабаванняў тэхнічнага рэгламенту (тэхнічных рэгламентаў) можа быць забяспечана прымяненнем асобных раздзелаў (пунктаў, падпунктаў) гэтага стандарту (стандартаў), а не стандарту (стандартаў) у цэлым (у выпадку іх прымянення);
абазначэнні і найменні іншых стандартаў і дакументаў (у выпадку іх прымянення);
умовы і тэрмін захоўвання прадукцыі (у выпадках, прадугледжаных тэхнічнымі рэгламентамі);
тэрмін службы (годнасці) і (або) рэсурс прадукцыі (у выпадках, прадугледжаных тэхнічнымі рэгламентамі); 
рэгістрацыйны нумар і дата рэгістрацыі дэкларацыі аб адпаведнасці, падлеглай замене, з унясеннем запісу «прынята ўзамен» (у выпадку замены дэкларацыі аб адпаведнасці); 
інфармацыя аб распаўсюджванні дэкларацыі аб адпаведнасці на прадукцыю, якая выпускаецца серыйна, вырабленую з даты вырабу адабраных узораў (проб) прадукцыі, якія прайшлі даследаванні (выпрабаванні) і вымярэнні, з указаннем звестак аб даце вырабу такіх узораў (проб) прадукцыі (пры наяўнасці);
[bookmark: _GoBack]звесткі аб дагаворы з вытворцам (у тым ліку з замежным вытворцам), які прадугледжвае забеспячэнне адпаведнасці прадукцыі, якая пастаўляецца на мытную тэрыторыю Саюза, патрабаванням тэхнічнага рэгламенту (тэхнічных рэгламентаў) і адказнасць за неадпаведнасць такой прадукцыі ўказаным патрабаванням (для ўпаўнаважаных вытворцамі асоб); 
іншая інфармацыя (пры наяўнасці);»;
в) у пункце 12:
падпункт «г» пасля слоў «рэгістрацыйны нумар атэстата акрэдытацыі» дапоўніць словамі «(унікальны нумар запісу аб акрэдытацыі)»; 
падпункт «л» выкласці ў наступнай рэдакцыі: 
«л) умовы і тэрмін захоўвання прадукцыі, тэрмін службы (годнасці) і (або) рэсурс прадукцыі (у выпадках, устаноўленых нарматыўнымі прававымі актамі і (або) тэхнічнымі нарматыўнымі прававымі актамі, нарматыўнымі дакументамі, на адпаведнасць патрабаванням якіх праведзена сертыфікацыя, прадугледжанымі адзіным пералікам), іншыя звесткі аб прадукцыі, якія забяспечваюць яе ідэнтыфікацыю (пры наяўнасці);»;
г) у пункце 13:
падпункт «д» дапоўніць абзацам наступнага зместу: 
«умовы і тэрмін захоўвання прадукцыі, тэрмін службы (годнасці) і (або) рэсурс прадукцыі (у выпадках, устаноўленых нарматыўнымі прававымі актамі і (або) тэхнічнымі нарматыўнымі прававымі актамі, нарматыўнымі дакументамі, адпаведнасць патрабаванням якіх пацверджана дэкларацыяй аб адпаведнасці па адзінай форме, прадугледжанымі адзіным пералікам), іншыя звесткі аб прадукцыі, якія забяспечваюць яе ідэнтыфікацыю (пры наяўнасці);»;
у падпункце «і»:
пасля слоў «рэгістрацыйны нумар атэстата акрэдытацыі» дапоўніць словамі «(унікальны нумар запісу аб акрэдытацыі)»;
дапоўніць словамі «(у выпадку рэгістрацыі дэкларацыі аб адпаведнасці па адзінай форме органам па сертыфікацыі)»;
д) пункты 14 і 15 выкласці ў наступнай рэдакцыі:
«14. У нацыянальнай частцы адзінага рэестра можа размяшчацца аптычна счытвальны матрычны код (QR-код), прызначаны для хуткага пераходу да электроннага запісу аб дакуменце аб ацэнцы адпаведнасці ў нацыянальнай частцы адзінага рэестра. Неабходнасць размяшчэння гэтага кода вызначаецца ўпаўнаважаным органам.
15. Звесткі, якія змяшчаюцца ў адзіным рэестры, з’яўляюцца адкрытымі і агульнадаступнымі.». 

_________________

